钦定古今图书集成/方舆汇编/职方典/第1148卷 > 《汉上茅屋张伯常寓郢峕筑居》曾巩
## 钦定古今图书集成/方舆汇编/职方典/第1148卷 > 《汉上茅屋张伯常寓郢峕筑居》曾巩

远山清汉上，隐然一堤长。槐柳若云布，连阴入虚堂。
驾险注鸣溜，分畦植群芳。岂惟富桑柘，盖亦馀囷仓。
主人事幽屏，不愿尚书郎。即此徇高志，《风》《骚》恣徜徉。
强起迫义重，还归直明光。清风凛然在，素壁盈文章。
故栖勿回眄，黄鹄本高翔。

前人

㧞薤威名亦壮哉，握兰丰度冠中台知音忽有双鱼
至，喜气遥欣五马来。梨颗玉腴含雨重，菊芳金粉傍
寒开。池边且欲留同醉，思独难酬“《白雪》才。”